ब्राजील : कार्निवाल के दौरान सड़क दुर्घटनाओं में 95 मरे  
ब्राजील में प्रसिद्ध त्योहार कार्निवाल के दौरान देशभर में हुए अलग-अलग सड़क हादसों में कम से कम 95 लोगों की मौत हो गई।
ब्राजील में प्रसिद्ध त्योहार कार्निवाल के दौरान देशभर में हुए अलग-अलग सड़क हादसों में कम से कम 95 लोगों की मौत हो गई और 900 से अधिक लोग घायल हो गए।   समाचार एजेंसी ईएफई के अनुसार यातायात पुलिस द्वारा सोमवार को जारी किए गए आंकड़ों के मुताबिक केवल शनिवार को ही देशभर में हुए अलग-अलग सड़क हादसों 58 लोग मारे गए और 555 घायल हो गए। शनिवार को पूरे देश में कुल 1,046 दुर्घटनाएं हुईं।  इसके अतिरिक्त शुक्रवार को हुए सड़क हादसों में 37 लोगों की मौत हो गई थी और 394 लोग घायल हुए थे। शुक्रवार को 960 से अधिक सड़क दुर्घटनाएं हुई थीं। ब्राजील के दक्षिणी प्रांत सांता केटेरीना में शनिवार को बस और ट्रक के बीच टक्कर होने से 25 लोग मारे गए।  सुरक्षाकर्मियों ने शनिवार को लगभग 5,800 लोगों का एल्कोहल परीक्षण किया, जिसमें 190 लोगों को पॉजीटिव पाया गया। शराब पीकर वाहन चलाने के आरोप में करीब 75 लोगों को गिरफ्तार किया गया।